માંડવી તાલુકાના ખેડૂતો પાસેથી ટેકાના ભાવે ખરીદેલી મગફળીનો જથ્થો ચોપડા પર વધુ દર્શાવીને 3 શખ્સોએ 57.96 લાખ રૂપિયાની છેતરપિંડી આચરી હોવાનું બહાર આવતા ખળભળાટ મચ્યો છે. ટેકાના ભાવે ખેતપેદાશોની ખરીદી કરતી નાફેડ નિયુક્ત ગુજપ્રો નામની કંપની સાથે માંડવીની રૂકમાવતી રૂરલ એગ્રો પ્રોડ્યુસ કંપનીના સીઈઓ કાન્તિભાઈ રતિલાલ રાબડીયા (રહે. નાગલપર,માંડવી), ટેકાના ભાવે થતી ખરીદી પર દેખરેખ રાખવા નિયુક્ત કરાયેલી કન્સલ્ટન્ટ એજન્સીના ધર્મેશ વીસાવલીયા અને પંડ્યા એમ ત્રણ શખ્સોએ આ છેતરપિંડી આચરી હોવાનો ગુનો નોંધાતા તપાસનો ધમધમાટ શરૂ થયો છે.